**ข้อความประชาสัมพันธ์**

**สิ่งที่ส่งมาด้วย 1**

**การรับลงทะเบียนเบี้ยยังชีพผู้สูงอายุขององค์การบริหารส่วนตำบลดาโต๊ะ ประจำปีงบประมาณ พ.ศ. 2560**

**ภายในเดือนพฤศจิกายนนี้ องค์การบริหารส่วนตำบลดาโต๊ะ ขอเชิญชวนให้ผู้ที่มีอายุ 59 ปี และจะมีอายุครบ 60 ปีบริบูรณ์ นับจนถึงวันที่ 30 กันยายน 2559 หรือ ผู้ที่เกิดก่อนวันที่ 1 ตุลาคม 2499 หรือผู้ที่มีอายุครบ 60 ปีบริบูรณ์แล้วมีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ได้ย้ายทะเบียนบ้านมาใหม่ก่อนหรือภายในเดือนพฤศจิกายน 2558 และไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือ องค์กรปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ ในปีงบประมาณ พ.ศ. 2560 (ตุลาคม 2559 ถึง กันยายน 2560) ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ ตั้งแต่บัดนี้ถึงวันที่ 30 พฤศจิกายน 2558 ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทน**

**โดยมีหลักฐานตามที่ราชการกำหนด ณ องค์การบริหารส่วนตำบลดาโต๊ะ เพื่อจะได้รับเงินเบี้ยยังชีพในปีงบประมาณ พ.ศ. 2560 (1 ตุลาคม 2559 เป็นต้นไป)**

**โดยเตรียมเอกสารหลักฐาน ดังนี้**

**1. บัตรประจำตัวประชาชน หรือบัตรอื่นที่ออกให้โดยหน่วยงานของรัฐที่มีรูปถ่ายพร้อมสำเนา**

**2. ทะเบียนบ้าน (ที่เป็นปัจจุบัน) พร้อมสำเนา**

**3. สมุดบัญชีเงินฝากธนาคารพร้อมสำเนา (เฉพาะธนาคาร ธกส. สาขาหนองจิก)**

**\*\*\* รายละเอียดโปรดสอบถามได้ที่องค์การบริหารส่วนตำบลดาโต๊ะ**

**ข้อความประชาสัมพันธ์**

**สิ่งที่ส่งมาด้วย2**

**การรับลงทะเบียนเบี้ยความพิการขององค์การบริหารส่วนตำบลดาโต๊ะ ประจำปีงบประมาณ พ.ศ. 2560**

**ภายในเดือนพฤศจิกายนนี้ องค์การบริหารส่วนตำบลดาโต๊ะ ขอเชิญชวนให้คนพิการที่มีความประสงค์ขอรับเงินเบี้ยความพิการที่ยังไม่ได้ลงทะเบียนมาก่อน หรือคนพิการที่ย้ายทะเบียนบ้านมาใหม่ก่อนหรือภายในเดือนพฤศจิกายน 2558 ไปลงทะเบียนเพื่อแสดงความประสงค์ขอรับเงินเบี้ยความพิการด้วยตนเอง หรือ มอบหมายให้ผู้ดูแลยื่นคำขอแทน โดยแสดงหลักฐานการเป็นผู้แทนดังกล่าว โดยให้ผู้ที่เชื่อถือได้รับรองสถานะของคนพิการ แต่ต้องนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย ได้ตั้งแต่บัดนี้ถึงวันที่ 30 พฤศจิกายน 2558**

**โดยมีหลักฐานตามที่ราชการกำหนด ณ องค์การบริหารส่วนตำบลดาโต๊ะ เพื่อที่จะได้รับเงินเบี้ยความพิการในปีงบประมาณ พ.ศ. 2560 (1 ตุลาคม 2559 เป็นต้นไป)**

**โดยเตรียมเอกสารหลักฐาน ดังนี้**

**1. บัตรประจำตัวคนพิการตามกฏหมายว่าด้วยการส่งเสริมคุณภาพชีวิตคนพิการ**

**2. ทะเบียนบ้าน (ที่เป็นปัจจุบัน) พร้อมสำเนา**

**3. สมุดบัญชีเงินฝากธนาคารพร้อมสำเนา (เฉพาะธนาคาร ธกส. สาขาหนองจิก)**

**\*\*\* รายละเอียดโปรดสอบถามได้ที่องค์การบริหารส่วนตำบลดาโต๊ะ**